În după amiaza zilei de 14 mai, însă numai după încheierea programului de birou, Înaltpreasfinţitul Părinte Calinic, arhiepiscop al Sucevei şi Rădăuţilor, a făcut o vizită de lucru pe șantierele Bisericii pe care o păstorește. Înaltul Calinic a fost pe la Ansamblul Mănăstirii ”Sf. Ioan cel Nou”, care-i chiar în curte și n-a avut mult de mers. După aceea a tras o fugă la Rădăuți, pentru a se convinge că lucrările de renovare a centrului social-filantropic de la Mănăstirea Bogdana sînt în grafic. La Mănăstirea Cămârzani arhiepiscopul s-a interesat de lucrările la Tipografia „Arhim. Vartolomeu Mazereanu”, la Mănăstirea Slătioara a vrut să vadă cum merg lucrările de realizare a magazinului bisericesc, la Mănăstirea Râşca a întrebat despre stadiul lucrărilor de restaurare a bisericii monument și a ajuns și la Ferma ”Lucos”, unde se făceau lucrări agricole și diferite activități zootehnice.
Deci, magazin, tipografie, agricultură și zootehnie, dar și ceva filantropie. Totuși, ÎPS Calinic ar trebui să aducă un suflu nou activităților Arhiepiscopiei Sucevei și Rădăuților. Cu mici magazine care vînd cîteva lumînări, icoane și creme făcute din gălbenele și din barba ursului din pădure, și cu niște cărți de rugăciuni mari afaceri nu faci. Mai scoți cîteva ceva cu un sac de cartofi și cu un cașcaval, dar grosul ”cașcavalului” vine din altă parte. Înaltul Calinic ar trebui să îndrăznească și să intre în industria mașinilor electrice. Și pentru că știm că Înaltului îi place fotbalul, Arhiepiscopia ar putea să cumpere acțiuni la o echipă de fotbal din Premier League. Însă, nu la Manchester United, pentru că aceștia sînt cunoscuți ca diavolii roșii.
Gold Trafford